ཚོགས་འདུའི་ཐོག་རིས་མེད་མཁས་པར་གསུང་བཤད་གནང་རྒྱུའི་གོ་སྐབས་ཀྱང་ཆ་ཚང་ཡོད་པ་དང་།ཕྱོགས་མཚུངས་རིས་མེད་སློབ་གྲྭ་ཁག་གི་སློབ་ཕྲུག་ཆ་ཚང་ལ་དེང་སྐབས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཆོས་ལུགས་ལ་མ་བརྟེན་པའི་བཟང་སྤྱོད་ཞེས་བཀའ་སློབ་སྩལ་བ་ལྟར་ཆོས་དང་མ་འབྲེལ་བའི་བཟང་སྤྱོད་སྐོར་དེ་བརྗོད་བྱ་གཙོ་བོ་ཞིག་ཆགས་ཡོད།ད་བར་ལ་དྭགས་དབྱར་ཆོས་ཆེན་མོ་ཐེངས་ལྔ་པའི་བར་བཀྲ་ཤིས་ལོ་ལེགས་ཧ་ཅང་ཡག་པོ་བྱུང་ཐུབ་ཡོད།ཐེངས་འདིར་༸གོང་ས་མཆོག་ལྡུམ་རའི་ཐོ་ཡི་སི་གནམ་ཐང་ནས་བསམ་གཏན་གླིང་དགོན་པའི་བར་རྒྱང་ཐག་ཏོག་ཙམ་རིང་མོ་ཡོད་སྟབས།བདེ་སྐྱིད་དགོན་པ་ལམ་བར་འཁེལ་བཞིན་ཡོད་པར་བརྟེན་གནམ་ཐང་ནས་མགོན་པོ་གང་ཉིད་མཆོག་ཐད་ཀར་བསམ་གཏན་གླིང་དགོན་པར་ཆིབས་སྒྱུར་བསྐྱང་མི་དགོས་པར་བདེ་སྐྱིད་དགོན་པ་གནམ་ཐང་ནས་ཐག་ཉེ་བ་ཡོད་སྟབས་བདེ་སྐྱིད་དགོན་པའི་༸རྒྱལ་བའི་ཕོ་བྲང་དུ་ཆིབས་སྒྱུར་བཀའ་དྲིན་བསྐྱང་ནས་སྐུ་ངལ་གསོ་གནང་མཛད་རྒྱུ་དང་།